Autoceļš P114
P114 autoceļš Ilmāja—Priekule—Lietuvas robeža (Plūdoņi) ir reģionālais autoceļš, kas savieno autoceļu A9 pie Ilmājas caur Priekuli ar Lietuvas robežu pie Skodas (bijušais robežkontroles punkts «Plūdoņi»). Autoceļa garums ir 38,1 km. 15,2 km no Ilmājas līdz Knīveriem ir klāts ar grants segumu, 22,8 km no Knīveriem līdz Lietuvas robežai — ar asfaltbetona segumu. Ceļš šķērso Dienvidkurzemes novadu.